CELEX: 32013R0699
Language: sl
Date: 2013-07-19 00:00:00
Title: Izvedbena uredba Komisije (EU) št. 699/2013 z dne 19. julija 2013 o uvrstitvi določenega blaga v kombinirano nomenklaturo

23.7.2013   
            
            
               SL
            
            
               Uradni list Evropske unije
            
            
               L 198/36
            
         IZVEDBENA UREDBA KOMISIJE (EU) št. 699/2013
   z dne 19. julija 2013
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca 1 razpredelnice iz Priloge uvrsti pod oznako KN, ki je označena v stolpcu 2, iz razlogov iz stolpca 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi, predvideni s to uredbo so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. julija 2013
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Pesek za mačje stranišče, ki vsebuje posušen naravni bentonit, obdelan z antibakterijskim sredstvom ter pomešan z aktivnim ogljem zaradi zaviranja razvoja bakterij in vonja. Bentonit predstavlja več kot 94 mas. % proizvoda.
                              Proizvod se potrošnikom prodaja v embalažah različnih velikosti.
                           
                        
               
                  3824 90 97
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 3824, 3824 90 in 3824 90 97.
                  Proizvod se pridobiva z mešanjem bentonita z antibakterijskim sredstvom in aktivnim ogljem. Uvrstitev pod druge gline pod tarifno številko 2508 je zato izključena (opomba 1 k poglavju 25).
                  Dodajanje antibakterijskega sredstva in aktivnega oglja ne povzroči spremembe oblike ali lastnosti sestavnega materiala. Uvrstitev proizvoda med izdelke iz kamna ali drugih mineralnih materialov, ki niso navedeni ali vključeni drugje, pod tarifno številko 6815 je prav tako izključena (glej tudi pojasnjevalne opombe harmoniziranega sistema k poglavju 68, Splošno, tretji odstavek).
                  Proizvod je zato treba uvrstiti pod oznako KN 3824 90 97 kot drugi kemični proizvodi in preparati kemijske industrije ali sorodnih industrij, ki niso navedeni in ne zajeti na drugem mestu.
               
            
                  
                              2.
                           
                           
                              Pesek za mačje stranišče, ki vsebuje okrogla in ovalna prosojna zrnca silicijevega dioksida (silikagela). Proizvod vsebuje vidno količino obarvanih zrnc.
                              Zrnca so obarvana z dodatkom modrega barvila.
                              Proizvod se prodaja potrošnikom v embalaži različnih velikosti.
                           
                        
               
                  3824 90 97
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 3824, 3824 90 in 3824 90 97.
                  Modro barvilo je dodano samo zaradi komercialnih in promocijskih razlogov, ne zaradi identifikacije silicijevega dioksida. Poleg tega silicijev dioksid v zrncih ne ogroža varnosti. Uvrstitev pod tarifno številko 2811 je zato izključena (opomba 1(e) k poglavju 28).
                  Proizvod je zato treba uvrstiti pod oznako KN 3824 90 97 kot drugi kemični proizvodi in preparati kemijske industrije ali sorodnih industrij, ki niso navedeni in ne zajeti na drugem mestu.